ඒ, 2019 වසරේ අගභාගයේ චීනයේ වූහාන් නගරයෙන් මුලින්ම සොයා ගැනුණු කොරෝනා වෛරසය එහි පරීක්ෂණාගාරයකින් අහම්බෙන් නික්මුණේද යන්න පිළිබඳ යළි සැක මතුවීමත් සමඟයි.අමෙරිකානු බුද්ධි වාර්තාවක් මගින් 2019 වසරේ නොවැම්බරයේ වූහාන් වෛරස් පරීක්ෂණාගාරයේ සාමාජිකයින් 03 දෙනෙකු රෝහල්ගතව ප්‍රතිකාර ලැබීමේ සිද්ධියක් පිළිබඳව හෙලිදරව් කරනු ලැබුවා.ඒ අනුවයි වෛරසය පරීක්ෂණාගාරයෙන් නික්මුණු බවට වන මතය යළි කරළියට පැමිණියේ.කෙසේ නමුත්, එම මතය දැඩි ලෙස ප්‍රතික්ෂේප කළ චීනය එය, වෛරසයේ ව්‍යාප්තිය ගැන තම රටට චෝදනා කිරීමේ බටහිර කුමන්ත්‍රණයක් ලෙස හැඳින්වූවා.වෛරසයේ මූලාරම්භය ගැන ලෝක සෞඛ්‍ය සංවිධානය සිදුකළ මූලික විමර්ශනවලදී ප්‍රකාශ වූයේ එය ස්වභාවිකව සත්වයන්ගෙන් මිනිසුන්ට සංක්‍රමණය වූ වෛරසයක් විය හැකි බවයි.කෙසේ නමුත්, විමර්ශන සඳහා චීනය පූර්ණ සහයෝගයක් නොදැක්වූ බවට චෝදනා එල්ල වුණා.